FI
C 94/26
Euroopan unionin virallinen lehti
13.3.2023
Ennakkoratkaisukysymykset 1) Onko yhteisen maatalouspolitiikan tukijärjestelmissä viljelijöille myönnettäviä suoria tukia koskevista säännöistä ja neuvoston asetuksen (EY) N:o 637/2008 ja neuvoston asetuksen (EY) N:o 73/2009 kumoamisesta 17.12.2013 annetun asetuksen (EU) N:o 1307/2013 (2) (jäljempänä asetus N:o 1307/2013) 50 artiklan 3 kohtaa tulkittava siten, että jäsenvaltio voi asettaa tukikelpoisuusvaatimukseksi sen, että tuensaaja harjoittaa pysyvää maataloustoimintaa päätoimisesti ja yksityisenä elinkeinonharjoittajana maksupyynnön, joka koskee 90:tä prosenttia tuesta, jättämisestä alkaen tukikauden päättymiseen asti?
2) Jos ensimmäiseen ennakkoratkaisukysymykseen vastataan kieltävästi, onko kyseinen tukikelpoisuusvaatimus tulkittava tuensaajan antamaksi sitoumukseksi?
3) Jos toiseen ennakkoratkaisukysymykseen vastataan myöntävästi, onko yhteisen maatalouspolitiikan rahoituksesta, hallinnoinnista ja seurannasta ja neuvoston asetusten (ETY) N:o 352/78, (EY) N:o 165/94, (EY) N:o 2799/98, (EY) N:o 814/2000, (EY) N:o 1290/2005 ja (EY) N:o 485/2008 kumoamisesta 17.12.2013 annetun Euroopan parlamentin ja neuvoston asetuksen (EU) N:o 1306/2013 (3) 64 artiklan 1 kohtaa ja 77 artiklan 1 kohtaa tulkittava siten, että sitoumuksen noudattamatta jättämisestä voidaan määrätä hallinnollinen seuraamus, jonka määrä on määritettävä suhteellisuusperiaatteen huomioon ottaen kyseisen asetuksen 64 artiklan 4 kohdan b alakohdan ja 77 artiklan 4 kohdan b alakohdan perusteella, eli siten, että ne ovat esteenä sellaiselle kansalliselle lainsäädännölle, jossa säädetään, että tuki on perittävä kokonaisuudessaan takaisin ottamatta huomioon aikaa, jonka sitoumuksen noudattamatta jättäminen on kestänyt?
4) Onko [asetuksen N:o 1306/2013] 64 artiklan 2 kohdan e alakohtaa ja 77 artiklan 2 kohtaa tulkittava siten, että ”luonteeltaan vähäisenä – – noudattamatta jättämisenä” voidaan pitää tilannetta, jossa tuensaaja on niiden viiden vuoden aikana, jonka sitoumus oli voimassa, jättänyt 176 päivän ajan noudattamatta päätoimisen toiminnan jatkamista koskevaa säännöstä, kun otetaan huomioon, että hän on koko tämän ajan harjoittanut ainoastaan maataloustoimintaa, josta hän on saanut tulonsa?
(1) (2) (3)
Tämän asian nimi on kuvitteellinen nimi.
Se ei vastaa oikeudenkäynnin minkään asianosaisen todellista nimeä.
EUVL 2013, L 347, s. 608.
EUVL 2013, L 347, s. 549.
Valitus, jonka Ferriera Valsabbia SpA ja Valsabbia Investimenti SpA ovat tehneet 18.1.2023 unionin yleisen tuomioistuimen (laajennettu neljäs jaosto) asiassa T-655/19, Ferriera Valsabbia ja Valsabbia Investimenti v. komissio, 9.11.2022 antamasta tuomiosta (Asia C-29/23 P) (2023/C 94/30) Oikeudenkäyntikieli: italia Asianosaiset Valittajat: Ferriera Valsabbia SpA ja Valsabbia Investimenti SpA (edustajat: D. Fosselard, avocat ja avvocato, D. Slater, avocat ja solicitor, ja G. Carnazza, avvocata) Muu osapuoli: Euroopan komissio
Vaatimukset Valittajat vaativat, että unionin yleinen tuomioistuin — kumoaa unionin yleisen tuomioistuimen 9.11.2022 antaman tuomion asiassa T-655/19, Ferriera Valsabbia ja Valsabbia Investimenti v. komissio — ratkaisee asian unionin tuomioistuimen perussäännön 61 artiklan nojalla lopullisesti ja kumoaa Euroopan hiili- ja teräsyhteisön perustamissopimuksen 65 artiklan väitetystä rikkomisesta 4.7.2019 annetun komission päätöksen C(2019) 4969 final asiassa AT.37956 – Betoniteräs – valittajia koskevilta osin